《忆旧游 竹抱轩消夏初集咏夕阳》
清代·杜文澜

正高城霁雨，独客登楼，怕近黄昏。暮色明千树，带归鸦数点，红到柴门。

醉颜更教长驻，天影散霞纹。称暗柳凉蝉，深帘晚燕，重倒金尊。

征人在何处，傍疏林策马，频问前村。渺渺烟波阔，剩乱帆半叶，挂上离痕。

旧游记寻湖畔，芳草懒晴熏。自路隔雷锋，悠悠望绝东去云。

作者简介：（1815—1881）清浙江秀水人，字小舫。入赀为县丞。官至江苏道员、署两淮盐运使。曾赞画镇压太平军，为曾国藩所倚重。有《曼陀罗阁琐记》、《采香词》、《万红友词律校勘记》、《古谣谚》、《平定粤寇记略》、《江南北大营纪事》。